Թուրքիան կրկին սկսել է նախապայմաններ առաջադրել Հայաստանին՝ կապված հայ-թուրքական հարաբերությունների կարգավորման հետ։ Անթալիայում անցկացված Եվրասիայի խորհրդարանների պատվիրակությունների համաժողովի ժամանակ Թուրքիայի խորհրդարանի նախագահ Բինալի Յըլդըրըմը հորդորել է հայերին մոռանալ 1915 թվականի Հայոց Ցեղասպանությունը. «Եթե Հայաստանն իրոք ցանկանում է բարելավել իր հարաբերությունները Թուրքիայի հետ, ապա պետք է վերջ դնի, այսպես կոչված, Ցեղասպանության վերաբերյալ իր անհեթեթ պնդումներին։ Պետք է թույլ տա պատմաբաններին ուսումնասիրել պատմական փաստերը»։